open-index/open-wikipedia-markdown huggingface dataset:
Irish dance

Da **Irish Dance** is aa vo de irischn Voikstänze heagleitete Taunzsportoat. De Iren kennan in eanara Musi a paar verschiedene Rhythmen (Reel, Jig, Hornpipe, Polka). Passnd zua der jeweiligen Musi wern dann de verschiedenen Schritt dazua gmacht.
Danzn dans entweda in woache Schua (Soft Shoes), de dan staad, oder in harte Schua (Hard Shoes), den dan laut. Des letztere is aa bekannt ois Irish Tap Dance.

Charakteristisch für dene eanan Stil is de aufrechte Hoitung, de gschtreckten Arm eng am Körper und de schnejnn Fuaßbewegungen.
Zu am Voiksdanz ghert natürlich aa a Tracht. Bei de Weibsn san des recht wuid bstickte Gwanda, weiße Kniastrümpf, a Perückn mit ganz kloane Löckerl und om drom is a Diadem. De irischen Mannaleit trogn Hosn und Hemd und an Kummerbund.
De Iren fangan normalerweise recht fria, so mit vier oda fünf jahr o. Die oanzlna Schuin gengan aa auf Wettkämpfe (feis, in da mehrzoi feiseanna, des schpricht ma "fesch", is oiso fast a boarisch' wort).

Ma kon de danz grob aufteilen in danz für oanzelne (solo) und mehrane (céilí). Bekannt is des ganze bei uns worn durch Showtänz wia "Da Lord Of The Dance" oda "Riverdance".
Farchat

**Farchat** (amtli: **Farchant**) isch a Gmoa an ouwaboarischn Landkroas Garmasch-Patakurch mit 3.624 Ejwohna (31. Dez. 2014).

## Eadkund

Farchat lieg a da Luisa a da Regiou Zugspitzland an Werdnfoisa Land. Dej Gmoa lieg zwischn zwoa Gebirg, dejs oane isch as Ammagebirg wou d'Sunn untageat un wou d'Sunn aufgeat, dejs isch as Eschdagebirg. Garmasch-Patakuarch isch südle ebba 4&nbsp;Kilometa weida un im Nordn kimmscht noch ebba 80&nbsp;km auf Minchn eje.

Es exischtiern fuignde Marchen: Farchat

## Gschicht

Um ebba 600 n. Kr. san am Toi a da oidn Rejmastraß, da Via Claudia Auguschta, vou deara ma a bor Sticklan nou ganz guad fohrn hot kenna, nuije Ortschaftn gründat worn. Do dabej war ou Farchat. Dej easchtn Leid, dia wou do gwount hom, hom ihrn Ort noch da Farch, dej wou üwaroi wüd gwachsen isch, *Forchheida* g'nennt.
Dej easchtn Derfla warn wohrscheinle nou Heidn un hom eana Hörwa in Form vou oafache Huizhittna kheid.

Sou umra 750 sen irische un schottische Mönch as Ouwaland kemma und hom dej Ejwohna zum Chrischtentum bekehrt. Ma geat ou davou aus, dass um dej söbe Zeit auf aran oiden heidnischen Blotz dej easchte Huizkurch baut worn isch.

Dejs easchte moi auf an Zejtl aufgschriem hot ma Farchat an Joar 807. Do ischas drum ganga, dass da Graf Irminher ausn druia Inndoi mitn Bischof Atto vou Freising gschtrien kheid hod.

Da Bischof Emicho aus Freising hot 1294 an Luisadoi vui Zuig und Land zamkofft und auf oan Schlog hot dejs Hoachstift Freising as Song kheid und eanane Bsitztüma zua Grafschaft Werdnfois zamgfasst, dejs a nacha nou bis as Joar 1803 gejm hot. Seitn *Reichsdeputationshauptschluss* vou 1803 g'heat da Ort zu Bayern. Mit dej Vawoitungsreforma im Kinireich Bayern isch mitn Gmoaedikt vou 1818 dej hejntige Gmoa entstanna.

## Politik

### Gmoarot

Da Gmoarot vou Farchat setzt si aus 17 Mitgliada zsam, inklusiv am Burgamoaschta.

(Stand: Kommunalwoi am 2. Mörz 2008)

Burgamoaschta isch da Martin Wohlketzetter (SPD).

## Woppn

Dejs Woppn schauk a sou aus: Suiba auf an greana Boun dea mit an suiban Woinboiken belejk isch. Auf dejm Boun stean drui greane Farchen.

## Vakea

* Am 12. Dezember 2010 isch auf da Boustreck Minchn-Garmasch-Patakurch da Bouhoit Farchat wieda aufgmacht worn, do hom nämle seit 1984 koane Zieg mea g'hoiten. Dej Roasndn kenna etza oije zwoa Stunna mim Zug vou und noch Minchn und Garmasch-Patakurch fohn.
* Da Farchata Dunnl: An Mai 2000 isch da 2,4 Kilometa lange *Farchata Dunnl* eröffnat worn, dejs Bauwerk g'heat zua Ortsumgehung vou Farchat un hot dazua bejdrong, dass an Ort nimma a sou zuageat.

### Buidung

An Joar 1999 hot Farchat foigende Einrichtunga kheid:

* zwoa Kindagartn mit insgesamt 102 Kindergartnblatz
* oa Vuiksschui mit zejchn Lehra und 215 Schüla
* dejs Sonderpädagogische Fördazentrum Christophorus-Schui

## Galerie


Datei:Farchant-1.jpg|Farchat, vom Oschtn gsejchn
Datei:Germany-Farchant-Waterfall.JPG|Woiderlebnispfad Farchat – Wossafoi
Datei:Germany-Farchant-Landscape.JPG|Woiderlebnispfad Farchat – Landschaft


## Beleg



## Literatua

* Josef Brandner: *Farchanter Drei-Föhren-Chronik,* Farchant, Selbstverl., 1979

## Im Netz

* Hoamseitn vou da Gmoa
*
Soizburger Låndeshymne

De **Soizburga Londeshymne** is vom Priaster Pichler Anton textt und vom Komponistn Sompek Ernst vatont worn. Si is am 15. Mai 1928 duachn Schülerkor vo da Buama-Voiksschui St. Andrä zum easchtn Moi aufgfirt worn. Am 24. Mai 1928 hod da Soizburga Londtog de Hymne zur offizielln Londeshymne erklärt.

Waidaus bekonnter *(und populärer)* ois d' Londeshymne is ower s Liadl „Mai Hoamat, mai Soizburg“ vom Pflanzl Otto *(Text)* und Julius Welser *(Musik)*. Da **[[Rainermarsch]]** vom Schmid Hans hod aa oft de Funkzion vo da Soizburga Laundeshymne.

Text is im originaln Wortlaut *([[Hochdeitsch|in Deitsch]])*:

#Land unsrer Väter, lass' jubelnd dich grüßen, Garten behütet von ew'gem Schnee, dunkelnden Wäldern träumend zu Füßen friedliche Dörfer am sonnigen See. Ob an der Esse die Hämmer sich regen oder am Pfluge die nervige Hand, Land unsrer Väter, dir jauchzt es entgegen: Salzburg, o Salzburg, du Heimatland! Land unsrer Väter, dir jauchzt es entgegen: Salzburg, o Salzburg, du Heimatland.
#Wie aus des Ringes goldenem Reifen funkelt der Demant, der Wunderstein, grüßt aus der Hügel grünendem Streifen Salzburg, die Feste im Morgenschein. Und wenn die Glocken den Reigen beginnen rings von den Türmen vergangener Zeit, schreitet durch einsamer Straßen-Sinnen Mozart und seine Unsterblichkeit.
#Sollten die Länder der Welt wir durchwallen, keins kann, o Heimat, dir weaden gleich. Mutter und Wiege bist du nur uns allen, Salzburg, du Kleinod von Österreich. Scholle der Väter, hör' an, wir geloben, treu dich zu hüten den Kindern als Pfand! Du, der in ewigen Höhen da droben, breite die Hände und schirme dies Land!

## Schau aa
* Rainermarsch
* Soizburg (Bundeslaund)

## Im Netz
* De Notn vo da Soizburga Landeshymne
Listn vo de WWE Roster

Seit 2002 san de Schauringa (dengl. Wrestler) in da WWE in zwoa Kada (dengl. Roster) afteit, de wo jeweis a oagne Ringaschau (dengl. Wrestlingshow) hom.

De Schauringa vo da WWE werden "Superstars" und de Schauringarinna wean "Divas" gnennd. De WWE-oagne Nochwuxfeadarung ("NXT Wrestling") is in da Nochwuxliga (Development-Liga) zammgfossd.

## Raw
### Männliche Wrestler

### Weibliche Wrestlerinnen

### Weitere Persönlichkeiten

## SmackDown
### Männliche Wrestler

### Weibliche Wrestlerinnen

### Weitere Persönlichkeiten

## NXT
### Männliche Wrestler

### Weibliche Wrestlerinnen

### Weitere Persönlichkeiten

## NXT UK
### Männliche Wrestler

### Weibliche Wrestlerinnen

### Weitere Persönlichkeiten

## Free Agents

## Weitere Persönlichkeiten

## Beleg
*Aktuelle Titelträger der WWE (englisch)

## Im Netz
*Superstars von Raw auf WWE.com
*Superstars von SmackDown auf WWE.com
*Superstars von WWE NXT auf WWE.com
*Florida Championship Wrestling Talent Page
Margilan

**Margilan** (usbekisch *Margʻilon/Марғилон*; deitsch *Margilan*; russisch *Маргила́н*) is a Industriestod in da usbekischn Provinz Ferghana, de wos im Ostn des vu dem Laund gleng is. Margilan liegt auf ana Hächn vu 487 Meta, is ungefäa 40&nbsp;km² groß und hod 143.600 Einwohna (1999). 30 Kilometa weida im Sidn warat Ferghana, a Gründung aus da russischn Kolonialzeit, de wos bis ins zwanzigste Joahundat in Naum *Nei-Margelan* ghobt hod; 70&nbsp;km weida im Ostn warat Kokand. Unta de mea wia 30 Nationalitätn, de ma in Margilan findn kau, san de Usbekn (91,9% ), Russn (3,1%) und Tataren (1,4%) de wichtigan.

A Legende moant, dass de Stod vom Alexander im Großn ggründt woan is. Dea soit duat a Pause gmocht hom, wos eam Hähnafleisch (*murgh*) und Brod (*naan*) gem hom und vu dea Speis lossat si da Naum vu Margilan healeitn. Valässlichare Quön song aus, dass Margilan so ums 9. Joahundert n.Chr. a wichtige Stod an da Seidnstroßn aufm Weg ibas Alai-Gebiage noch Kaschgar gwen is.

Im 11. Joahundat is Margilan de greßte Stod im Ferghanatal gwen; am Aufaung vum 16. Joahundat hot da Babur, da Begründa vum Mogulreich, gsogt, dass d'Qualität vu de Granatöpfi, Marüna und vum Wüüd aus Margilan a Wahnsinn is. Außadem hod a de Leid duat, d'Sarten, ois aungriffslustig bschrim und außagstrichn, dass de meistn vu de bekaunntn Exorziste in Buchara und Samarkand Margilanis san. In dera Zeit woan de Gschäftsleid aus Margilan Schlüsselspiela im zentralasiatischn Haundl. Nachdem de Stod im 18. Joahundat zum Khanat Kokand gheat hod, homs 1876 de Russn eingnumma. In da Sowjetzeit woa Margilan s'Zentrum vum usbekischn Schwoazmoakt und heit güüt de Stod wie aa Namangan ois a Hochburg vum konservativn Islam.

Margilan is heit s'Zentrum vu da usbekischn Seidnindustrie und aa da Oat zu da greßtn tradizjonelln Seidnfabrik in Usbekistan, de wos *Yodgorlik* hoaßt. Duat produzian üba 2000 Oabeita a Viatlmiljon Quadratmeta hochweatige Seidn im Joa. De danem glengne *Margilan Silk Factory* schofft mit iare 15.000 Oabeita 22 Miljonen Quadratmeta Seidn im Joa. Waun genau s'Wissn üba d'Seidenherstellung in de Gegnd kemma is, waaß ma net, in Margilan auf jedn Foi gibts den Industriezweig schau seit da Antike.

## Sengswiadigkeitn

* *Said-Achmad-Chodja-Medrese* (seitm 19. Joarhundert aktiv)
* *Toron-Moschee*, *Chonachan-Moschee*


Image:Margilan marketplace.jpg|Am Moakt vu Margilan
Image:Yodgorlik Silk Factory, Margilan.jpg|In da Seidnfabrik *Yodgorlik*
Image:Khonakhan Mosque, Margilan.jpg‎|D'Chonachan-Moschee


## Im Netz

* Homepage vu da Stod Margʻilon (usbekisch, russisch und englisch)
* Artikl üba ''Margelan'' in da Meyers-Enzyklopädie vu 1888
Lianz

**Lianz** (amtli: **Lienz** [ˈli:ɛnt͜s]) isch a Stadt in Tiroul und a die Hauptstod von Oschttiroul. De Stod isch uma 16&nbsp;km² grouß und lig do, wou die Isel in die Drau einefliaßt. In Lienz wouhnen 12.046 Leit (Stand Jenna 2016) und isch desweign a die siebtgreschte Stadt in gonz Tiroul. Außerdem spielt se in Lienz, als ibahaupt die oanzige Stod in Oschttiroul, da greschte Toal vom kulturelln, wirtschoftlichn und sozialn Leibn oo.

In da Nachn von Lienz, awe weita da Drau ooweats und nit weit vom heintign Deafln Dölsach wek, hots schun in da Römerzeit a kloans Stadtl mitn Nom Aguntum geibn. Im Mittlolta hom die Grafn va Görz Lienz als senra Hauptsitz ausgsuacht. 1500 hots koane Erbn mehr ba de Görzer Grafn geibn, desweign isch Lienz sebn anen Kaiser Maximilian I. kemm, und der woa es aa, der Lienz zu Tiroul gebrocht hot. De Herrschoft in Lienz hom oba de Familie Wolknstoan-Rodnegg und es Holla Damenstift kop. Lienz und Oschttiroul woa bis aufn ins 19., 20. Jahrhundat nia bsundas grouß oda wichtig. Ersch als da Zug durchs Puschtatol gebaut woan isch und desweign a gscheide Vabindung ins reschtliche Tiroul do woa, isch de Bevölkarung gorawe ongschtiegn und a sunsch ischs mit da wirtschoftlichn Bedeitung aufweats gongen. Im Zwoatn Weltkrieg sein donn no an Haufn Leit dazüakemmen, weil Sidtiroula ongsiedlt woan sein. Lienz isch donn a noamol gressa woan, ols 1939 Patriaschdorf mit da Stod zomgschlossn woan isch.

Heint sein vor ollm die Sochgütaerzeigung, da Hondl und ta Tourismus die wichtigschtn Oabeitgeiba in Oschttiroul. In Lienz selba findn die Leit a nou im Bildungs- und Vawoltungsbereich an Orbeit. Die Londwirtschoft isch oba in die leischtn Joa eha am zruckgehn.

## Im Netz

* Geschichte-Tirol: Lienz
Chavo Guerrero

Da Salvador Guerrero IV (* 20. Oktoba 1970 in El Paso, Texas) is bessa bekaunt ois **Chavo Guerrero**, Jr. Er is a Mitglied vo da bekauntn mexikanischn Guerrero Wrestlingfamilie. Ea ist aktiva Wrestler in da WWE und hoaßt doat Chavo Guerrero
Sei im November 2005 verstorbener Onkö Eddie Guerrero hod zu de bekauntestn WWE Wrestla gheat.
im Herbst 2007 is a wegn Vadocht auf Doping 30 Tog suspendiert wordn. Iatzt mödt a sie oba wieda mit guadn Leistungen zruck, am 21.01.2008 hod a mid Hilfe vom Edge an CM Punk an ECW-Titel abnehmen kinna und bei WrestleMania 24 hod a sein Titl wieda valorn.

## Titl

***[[World Championship Wrestling]]**
:*2x WWE Cruiserweight Championship 
:*1x WCW World Tag Team Championship (midn Corporal Cajun)
***[[World Wrestling Entertainment]]**
:*1x ECW Championship
:*4x WWE Cruiserweight Championship
:*2x WWE Tag Team Championship (midn Eddie Guerrero)
**Wrestling Observer Newsletter awards**
"Tag Team vom Joar 2002" midm Eddie Guerrero

## Im Netz
*GuerreroWrestling.com (Ofizielle Website)
*(Profü bei Cagematch)
*Profil bei WWE.com
Boarisches Hauptstaatsarchiv

Des **Boarisches Hauptstaatsarchiv**, hochdeitsch *Bayerisches Hauptstaatsarchiv* is des greßte boarische Staatsarchiv und aufgrund vo da langa staatlichen Existenz vo Bayern aa oans vo de wichtigstn Archive in Eiropa. Ois Zentralarchiv umfassts Akten vom ehemaligen Herzogtum, am Kurfürstntum und am Kinireich wia aa vom heitigen Freistaat Bayern. Es wern de Unterlagen (z. B. Urkundn, Aktn, Kartn und Pläne) vo da Vawoitung vo de fias gesamte Staatsgebiet zuständigen Behörden und Eirichtunga vo Bayern vom Aufkemma vo da Schriftlichkeit in da Vawoitung bis heit aufbewahrt.  Vorgängea war des *Keniglich Boarische Allgemeine Reichsarchiv*, des 1921 in Bayerisches Hauptstaatsarchiv umbenennt worn is.

## Bestände
De Bestände vom Boarischen Hauptstaatsarchiv in da Schönfeldstraß 5-11 in Minga san zua Zeit üba 3,5 Millionen Ar­chi­valieneiheitn mit in ebba 47.000 lafade Meta (lfm). Sie umfassn im oan­zel­n:
*fia de Zeit vor 1800 283.000 Ur­kun­dn (3.500 lfm), 600.000 Aktn und Bände (12.700 lfm) und nach Metern net er­fasste Selekten und Sammlunga von25.000 Kartn und Pläne sowia 220.000 Siegelreproduktiona und Woppnbuilda
*fia di Zeit nach 1800 5.300 Urkundn (90 lfm), 1.460.000 Aktn (27.800 lfm), 307.000 Kartn und Pläne, modernes Sammlungsguat (Plakate, Fluag­blat­tl, Fotos, Buidl etc.) im Umfang von 441.000 Eiheitn (1.350 lfm) und Archivalien in Fuimform mit 150.000 Eiheitn.

Des Boarische Hauptstaatsarchiv gliedert si in de finf nachfolgendn Abteilunga
*Abt. I   Oidare Bestände bis 1800
*Abt. II  Neiane Bestände ab 1800
*Abt. III s Geheime Hausarchiv (Ludwigstr.14)
*Abt. IV  s Kriagsarchiv (Leonrodstr. 57)
*Abt. V   Nachläss und Sammlunga

Fia de ehemaligen Rentmeisterämta Minga und Burghausen und staatliche Mittel- und Unterbehörden sowia Grichte im Regierungsbeziak Obabayern is des benachbarte Staatsarchiv München zuaständig.

Fia weiterne boarische Staatsarchive schaug aa unta: 
Staatsarchiv Amberg, Staatsarchiv Augsburg, Staatsarchiv Bamberg, Staatsarchiv Coburg , Staatsarchiv Landshut,  Staatsarchiv Nürnberg und Staatsarchiv Würzburg.

## Im Netz
*Boarisch' Hauptstaatsarchiv
Hormus

D'Insl **Hormus** (peasisch: , DMG: *Hormuz*) is a koage Föisninsl im Peasischn Goif, 18 Kilometer östli vu da Insel Qeshm und 16 Kilometer südli vum iranischn Festlaund. Hormus is 42 Quadratkilometa groß, da hechste Punkt liegt auf 186 Meta. De Insl is fost so rund wia a Kroas und liegt in da Stroßn vu Hormus, de wos jo ane vu de wichtigstn Meerengen vu unsara Wöid is. Hormus und de Provinz Hormozgan, zu dea de Insl gheat, san beide nochm *[[Ahura Mazda]]*, da wichtigstn Figur im Zoroastrismus, benannt woan.

Vu 1515 bis 1622 is Hormus unta poatugiesischa Herrschoft gwen und dozumois woa an da Noadküstn vu da Insl ans vu de ollawichtigstn Haundlszentren vu da arabischn Gegnd und ane vu de reichstn Haundlsstätte vu da Eadn, nämlich de gleichnaumige Stod Hormus. Daun oba hod da peasische Schah Abbas da Große d'Insl eaobat und nochhant is des Haundlszentrum vafoin und Hormus hot oag vü an Bedeitung valoan. An de glaunzvolle Zeit unta de Poatugiesn, in dera bis zu viazgtausnd Leid auf deara klan Insl glebt hom, earinnat de anzige sengswerte Soch auf da Insl, de poatugiesische Festung.

Heit lem so um de dreitausnd Leid auf da Insl und de san volle Wäsch aufs Festlaund augwiesn, weils nämli auf Hormus ka Trinkwossa gem duat. S'Schmuggin vu Zigrettn ind Vareinigtn Arabischn Emirate und da Obbau vum Roteisnstoa, dens auf da Insl gibt und den ma in da Pharmaindustrie braucht, san de wichtigstn Wiatschoftszweige vu Hormus.
Vachadorf

**Vachadorf** (amtli: **Vachendorf**) is a Gmoa im obaboarischen Landkroas Traunstoa. Mit Bergn is Vachadorf in oana Verwoitungsgmoaschaft drinnad.

## Eadkunde

Vachadorf liegt in da Planungsregion Sidostobabayern im Cheamgau.
Do gibts zwoa Gemarkunga: Hoslach und Vachadorf.
Vachadorf liegt zwischn Traunstoa und Bergn und zwischn Erlstätt und Siagsdorf. De nächste Autoboh is de A8 vo Minga af Soizburg. Da nächste Bohnhof is Traunstoa oda Bergn.

### Einwohnaentwicklung

1970 homs afm Gebiet von da Gmoa 980 und 1987 1.481 Lait zejd. 2000 nacha 1.729 und 2014 1.833 Leit.

## Politik

1. Burgamoasta is seit 2008 da Schroll Rainer vo da SPD. 
2. Burgamoasta is da Huber Sepp vo da UW. 
3. Burgamoasta is da Schroll Andi 
vo de ''Freien Wählern''.

### Buidung

Stand 2014:

* Kindagärtn: 60 Kindagartnplätze
* Kinderkrippe: 15 Krippenplätze
* Voiksschuin: Grundschui mid vier Klassn

## Berihmde Vachadorfa

* Angerer Tobi: Gsamtsiega im Skilanglauf-Weltcup 2006 (in Traunstoa geborn, startet owa fian SC Vachadorf).

## Im Netz

*
KUKA

D'Firma **KUKA** aus Augschburg im Freistaat Bayern is oana vô de füandn Robota-Heaschteller auf da Wèild. 2016 ham de Chinesn fast oi Aktien vom KUKA kaft.

## Gschicht

Da Firmensitz vô dene liegt vô Anfang o in Augsburg, wo KUKA 1898 gründet woarn is. Da Name KUKA kimmt vô **''K**eller **u**nd **K**nappich **A**ugsburg''. Scho 1973 hod KUKA den easchtn Industrierobota mit sechs elektromechanisch andriebanan Axsen überhaupts heagstöit, der hod FAMULUS ghoassen.

## Übas Untanehmen
De KUKA AG (frira IWKA AG) is an da Börsn in Frankfurt.
Ungfäa 13.000 Leit arbeitn bei d'KUKA auf da ganzn Wèild, davo 4.000 für de Robota (Hochdeitsch: Industrieroboter oder Roboter), und nomoi 5.000 füarn Anlagenbau. De hamand im Joar 2016 ungfäa 3 Milliarden Euro Umsatz gmocht.
Heid wern de KUKA Robota bei General Motors, Chrysler, Ford, Porsche, BMW, Audi, Mercedes-Benz, Volkswagen, Ferrari, Harley-Davidson oda Boeing, Siemens, IKEA, Swarovski, Nestle, Budweiser, Coca-Cola, Paulaner und so weida gnutzt.

## A bar Buidl wo de KUKA Robota überoi gnutzt wern

Datei:Factory Automation Robotics Palettizing Bread.jpg|Lebensmittlindustrie: Aufananderschichtn und verpackln vô Brod 
Datei: Robotics Cutting Bridge Building Parts.jpg|Bauindustrie: Schneidn vô Stahl 
Datei:KUKA robot for flat glas handling.jpg|Glasindustrie: Umananderhebn vô schware Glasscheibn 
Datei:Automation of foundry with robot.jpg|Gießarei mit Robota, de de Hitzn vertragn 
Datei:Wood_processing_robot_CNC.jpg|Hoizindustrie: CNC Fräsn
Datei:YAG-laser_op_robot.jpg|Metallindustrie: YAG-Läsaschneidn
Datei:Stone_waterjet_cutting_robot.jpg|Stoaplatn: Waterjet Schneidn vô Granitküchaplatn
Datei:BMW Leipzig MEDIA 050719 Download Karosseriebau max.jpg|Autoindustrie: Punktschwoaßn vô PKW-Karossn
Datei:ILA 2010 Samstag 235.JPG|Flugzeigindustrie: Hubschrauba-Simulator


## Im Netz

* KUKA
* Video Robota beim Weißbia eischenga.
Umbria (Wrack)

D**'Umbria** is a Schiffswrack im Rodn Mea. D'Umbria is 1911 in Hamburg ois *Bahia Blanca* fertiggstöid woan und woa bis ind 20a-Joa in Argentinien in Eisotz. 1935 hod d'italienische Regierung as Schiff gkauft, umbnaunnt und zu am Truppenschiff umbaut.

Ois Schiff vu da italienischn Marine is de Umbria daun im Juni 1940 untagaunga, oiso während am Zweitn Wöidkriag, kuaz nochdem d'Italiena indn Kriag eitretn han. D'Umbria woa am Weg noch Kalkutta, is oba beim Sueskanal in a Kontrolle vu da Royal Navy kemma. Nochhant iss vu britische Schiffe vafoigt woan, bis daun aa da Kapitän gneißt hod, dass Italien indn Kriag eitretn is. Daun nämli hod a sufuat vaaunlosst, dass d'Umbria vasenkt wiad. De hod nämli 360.000 Bomben, Gländefoazeig, Gschütz und sunstige Kriagsgeräte an Bord ghobt.

Heid liegt de Umbria in ana Tiafn vu maximal 36 Meta in sudanesische Gwässa und is vu Bur Sudan aus leicht zum Erreicha. Ia gschützte Log - s'Wingate-Riff schützts nämli voa da Strömung und voa de Tidenhübe - hods mögli gmocht, dass si d'Umbria im Lauf vu de Joazehnte in a Paradies fia Taucha vawaundlt hod: Vaschiedene Schwämme, Fisch und aundare Meeresviecha hom si in da Umbria noch und noch augsiedlt. De untaschiadlichn Entwücklungsstufn hod da Hans Hass dokumentian kina; heid siacht ma fost am ganzn Wrack de untaschiadlichstn Bewohna, sogau in da Lodung und in de tiefn Decks.

## Beleg


## Literatua
* Holger Göbel, Ralf Bergemann: Tauchreiseführer Sudan. Delius Klasing, Bielefeld 2000, ISBN 3-89594-077-1, S. 93 bis 99.

## Im Netz
*englische Seitn 'scubatravel.co.uk'' mit Fotos
Dziecinów (Powiat Otwocki)

**Dziecinów** is a Doaf in da Gmoa Sobienie-Jeziory im Powiat Otwocki in da Woiwodschoft Masowien, Poin. 

As Doaf liegt 5&nbsp;km neadli vom Hauptoat vo da Gmoa und uma 15&nbsp;km siidle vo da Kroasstod Otwock an da Weixl. Es is 6 Quadratkilometa grouß und hod 700 Eihwohna.

## Im Netz
* 
* Hoamseitn vom Doaf
Ploahfejd

**Ploahfejd** (óder aa: *Ploahfëd*, iwerregiónoi aa: *Plainfëd*, deitsch: *Plainfeld*) is a Gmoand an Bezirk Soizburg Umgewung (Flochgau) an Soizburger Lånd in Ésterreich mid 1.243 Eihwóner (2020).
 
## Geógrafie
D'Gmoand ligt an Flochgau an Soizburger Lånd 12&nbsp;km éstlé voh da Stod Soizburg.

### Ortstei
Ortstei voh da Gmoand han:

* **Dorf** *(Dorf)*
* **Ówerploahfëd** *(Oberplainfeld)*
* **Huab** *(Hub)*
* **Loggnerwinké** *(Lacknerwinkel)*
* **Lechenau** *(Lehenau)*
* **Édt** *(Edt)*
* **Putz** *(Putz)*

## Gschicht
1154 is d' erste Nénnung vam Ort durch'n „Engelschalkus von Pluginveld“ dafoigt. Da Turm voh da 1798 aufbauden Kirer is schoh 1800 wiader eihgstirtzt. 1891 is's Vikariat Ploahfëd zur Pfoarn dahóm worn.

## Pólitik
Da Burgermoaster is da Gånzenhuawer Wóifgång (*Wolfgang Ganzenhuber*) voh da ÖVP.

## Im Nétz

* Webseiten voh da Gmoand
*
Östareich (Begriffsklearung)

s Wort **Östareich** (dt. *Österreich*) oder aa **Oesterreich** is:

* de Republik Östareich (*1918-1919 offizieller Nom: "[[Deutschösterreich|Deitschöstareich]]")*,
* a historischs Lond, vo dem da Nom in d' heiding östareichischen Bundesländer Niadöstareich und Owaöstareich weiderleebt und noch dem se
* de Dynastien Hobsburg und Hobsburg-Lothringen ois *Haus Östareich* bzeichnet hom. Dovo loaten se widerrum d'
* Bzeichungen weiderrer historischer Stootsgebüde ob, schau dodazua unter: Gschicht vo Östareich sowia bsunders Östareichischer Reichskroas *(1512-1806)*, Koaserdum Östareich *(1804–1867)* und Östareich-Ungarn *(1867–1918)*.
* Östareich bzeichnet weider an Ortsteil vo Postmynster in Niaderboarn sowia
* de sei'm 1. September 2006 dascheinande Dogeszeidung Österreich

## Nom
* Bettina von Oesterreich (* 1967), deitsche Managerin
* Georg Österreich (1664–1735), deitscha Komponist
* Hans Günther Oesterreich (1910–1990), Grinda vo „Radio Bremen“
* Peter Lothar Oesterreich (* 1954), deitscha Filosofieprofesser
* Rolf Oesterreich (* 1949), deitscha Kugestoosser
* Rolf Österreich (* 1952), deitscha Eiskunstleiffer
* Traugott Konstantin Oesterreich (1880–1949), deitscha Religionsfilosof und Psycholog
* Walburga „Dolly“ Oesterreich (* za. 1864/1870–1961), Gottin vo am woihowaten Textüfabrikanten.

## Schau aa
* Deitschöstareich, Vuadaöstareich, Innaöstareich – historische Gebüde
* Niedaöstareich, Owaöstareich – Bundeslända
* Österreicher, Oestreich, Östareichisch
Uetersen

**Uetersen** is a Stod in Deitschland. Uetersen liegt an da Pinnau. In Uetersen wohnan 17.865 (2006) Leid. Übaregionale Bedeutung hot de Stod duch ihr Rosarium. De easchte urkundliche Erwähnung vo Uetersen stammt aus'mm Jahre 1234, in einer Urkunde vom Ritter Heinrich II von Barmstede.

## Städtepartnaschaftn
*  Wittstock (Brandenburg)

## Kuitua und Sengswiadigkeidn
### Museen
* *Museum Langes Tannen* 
* *Haus Üterst End*
* *Stadt und Heimatgeschitliches Museum *

### Bauweake
* *Klousta Uetersen*
* *Kloustakira*
* *Historische Oidstod*
* *Uetersener Wossatuam*

### Parkologen
* *Rosarium Uetersen*
* *Langes Tannen*
* *Cäcilie Bleeker Park*

## Im Netz

* Stadt Uetersen
Kuitua

Unta **Kuitua** (dt.: **Kultur**) vastähd ma noch da Definizion van Edward Tylor an Komplex aus Wissn, Glaamsvoastejunga, Kunst, Morajaffossung, Recht, Braich und olle ondan Fähigkeitn und Sittn, wo da Mensch ois Midglied vo ra Gsejschoft nutzn duad.

As Woat Kuitua kimmd van Lateinischn: *cultura*, wos easchtamoi Pfleg van Keapa, und bsundas van Geist, ghoassn hod. Spada is's aa af de Landwiatschoft (Agrikuitua) ausgweidd worn.

## Im Netz

* Was ist das: Kultur?
Buidnde Kunst

**Buidnde Kunst** guit im deitschn Sprochraum seidm friahn 19. Joarhundat ois Sammebezeichnung fia Baukunst, Buidhauarei, Molarei, Grafik und as Kunstgewerbe. Zua buidndn Kunst ned dazuazejht wern de darstejndn Künste (Theata, Tanz, Fuimkunst), d'Literatua und d'Musik.

Mit den neichn Medien und da Weitung vum Kunstbegriff im 20. Joarhundat san oba de Grenzn zwischn dene klassischn Kategorien inzwischn oft fliassnd und es kimmt heiffig zu Ibaschneidunga.
Stui (vo de Schwammerl)

Da **Stui** is oans vo de Hauptmerkmoi woro ma a Schwammal noch seina Art dakenna koo.

Duachn Stui wead da Schwammalhuad hächa ghom und so kinan de Sporn weida fliang.

## Foam

Datei:Stemform-bellied.svg|Wampad
Datei:Stemform-bloated.svg|Aufblosn
Datei:Stemform-bottomnarrow.svg|An da Basis zuasgspizt
Datei:Stemform-club.svg|Keulenförmig
Datei:Stemform-cylindric.svg|Zylindrisch oder woiznfeamig
Datei:Stemform-fiber.svg|Fodn- oder Borstenfeamig
Datei:Stemform-spindel.svg|Spindeig
Datei:Stemform-topnarrow.svg|Nach oben verjüngend
Datei:Stemform-twisted.svg|Vadraaht


## Basis

Datei:Basis-stumpf.svg|Stumpf
Datei:Basis-sklerotium.svg|Midn Sklerotium vabundn
Datei:Basis-rübenförmig.svg|Ruam- oda Drallafeami
Datei:Basis-wurzelnd.svg|Im Substrat vawuazt
Datei:Basis-knollig.svg|Knollig
Datei:Basis-gerandet knollig.svg|Knollig mid Rand
Datei:Basis-warzig gegürtelt.svg|Warzig giatlt
Datei:Basis-kreisförmige Scheide.svg|Mid ana kroasfeami bschniddanan Scheidn
Datei:Basis-lappige Scheide.svg|Mid ana vahonackltn Scheidn


## Owaflächn

Datei:Stiel Flockig.svg|Schuppig
Datei:Stiel feinflockig.svg|Feinflockad, keanig
Datei:Stiel Grubig.svg|Gruawig
Datei:Stiel Netz.svg|Gnetzt
Datei:Stiel genattert.svg|Gnottyt (Mit Zonen)
Datei:Stiel faserig.svg|Faserig
Datei:Stiel gerillt.svg|Gruit
Datei:Stiel gerieft.svg|Gfuacht


## Literatua
* Ewald Gerhardt: *BLV-Handbuch Pilze.* 4., durchgesehene Auflage, (Sonderausgabe). BLV, München 2006, ISBN 3-8354-0053-3.
* Rose Marie Dähncke: *200 Pilze. 180 Pilze für die Küche und ihre giftigen Doppelgänger.* 5., durchgesehene Auflage. AT-Verlag, Aarau 1992, ISBN 3-85502-145-7.

## Im Netz

* PDF über den Stiel der Pilze (134 kB)
Stui

**Stui** ko im Boarischn vaschiene Bedeitunga ham:

* Stui, a Mewe auf dem ma sitzd
* Stui (Gwachs), a Stengl dea an Teil von am Gwachs am End drogt. Im Vagleich zu dem Gwachsteil des a drogt is a relativ dinn und meistns deitlich obgsetzt davo. Beispui: Stui vo am Schwammal oda a Stui vo am Bleame
* Stui (vo de Schwammerl), oans vo de Hauptmerkmoi woro ma a Schwammerl noch seina Art dakenna koo
Gsejschaft

**Gsejschaft** stehd fia:

* Gemeinschaft und Gesellschaft, a Werk vum Ferdinand Tönnies
* Gsejschaft (Recht), in da Wiatschoft und im Rechtswesn an Zsammaschluss vo Persona zuaram gemeinsama Zweck
* Gsejschaft (Soziologie), in da Soziologie a greßane Gruppn vo Menschn, wo zsamma lebm

## Im Netz
Neiche religiöse Bewegung

Den Begriff **Neiche religiöse Bewegung** nemmt ma ois wertfreie Bezeichnung fia gwisse religiöse Gruppn hea, wei Ausdrück wia Sektn oda ähnlichs ois gschert vastandn wern. Dea Begriff ko vaschiedn definiat wern.

## Definitionskriterien
Typische Kriterien fia neiche religiöse Bewegungen san:

* de Mitgliada san greßtnteils Konvertiten, wo ned duach Verwandtschaft rekrutiert worn san;
* de Religionszugehörigkeit is im sozialn Umfejd atypisch;
* de Mitgliada kemman aus bestimmte soziale Gruppn, heiffig aus da Neichn Mittlklass;
* oft gebts a charismatische Führungspersönlichkeit;
* oft gebts a klarane Grenzn zwischn Mitgliada und Nedmitgliada, ois wia des bei Mehrheitsreligiona da Foi is;
* heiffig fluide Organisationsforma.

Ned olle vo dene Kriterien treffn auf jede neireligiöse Bewegung zua. Zum identifiziern vo sora neichn religiösn Bewegung ois soiche is koans vo dene Kriterien 
notwendig oder hireichnd.

## Quellen


## Literatua
* Peter Clarke: *Encyclopedia of New Religious Movements*. Routledge, 2005, ISBN 0-415-26707-2
* Reinhard Hempelmann u. a.: *Panorama der neuen Religiosität*. Gütersloher Verlagshaus, 2005, ISBN 3-579-02320-9

## Im Netz
* Reinhard Hempelmann, Ulrich Dehn (Hgg.): Dialog und Unterscheidung: Religion und neue religiöse Bewegungen im Gespräch, Festschrift für Reinhart Hummel, EZW-Texte 151, Berlin 2000
* Thomas Hase (Leipzig): ''Streitfall Neue Religionen'', REMID-Tagung, Marburg, 27. bis 29. März 1998 in SPIRITA, 12. Jg. 1998, Heft 1, S. 26-30 
* New Religion Adherents: An Overview of Anglophone Census and Survey Data, Marburg Journal of Religion, Volume 9, No. 1 (September 2004)
Irland

**Irland** (irisch: **Éire** [], engl.: **Ireland**) is a Inslstoot af da Insl Irland. Er grenzd im Noadn ons Vaoanigte Kinireich (Provinz Noadirland) und is im Ostn vo da Irischn See und im Westn und Sidn vom Atlantik umgem. Irland is seit 1973 Midglied vo da Eiropäischn Union. A Groußtei vo da Bevejkarung bekennd se zum remisch-katholischn Glaum.

## Geografie

Im Innan bstehd de Insl iwawiegnd aus Ebenen, de wo aussn vo higligm Gebiet eihgschlossn san. Da gresste Fluss is da Shannon, dea wo vo Noadn noch Sidn valaffd. Ea is 370&nbsp;km long. In dena Ebenen lieng zoihreiche Seen. Da hechste Beag is da *Carrantuohill* mid 1041 Meta, dea wo im Sidwestn vo da Insl in de Macgillicuddy’s Reeks liegd. Im Land gibds aa an Haffa Nationoiparks.

## Woahzeichn

* Kejtnkreiz
* Kejtische Harfn
* Kleebladdl (Shamrock)
* Leprechaun
* Rundtiam

## Literatua

* *Lonely Planet Reiseführer Irland: Deutsche Ausgabe*, 2. Auflage 2008, ISBN 3-8297-1605-2
* *The encyclopaedia of Ireland*, hrg. von Brian Lalor, Dublin: Gill & Macmillan, 2003, ISBN 0-7171-3000-2
* Rolf Breuer: *Irland: Eine Einführung in seine Geschichte, Literatur und Kultur*, Paderborn; Minga: Fink, 2007, ISBN 3-8252-2406-6
* Wolfgang Ziegler: *Irland: Entdeckungsfahrten zu den Kunststätten der "Grünen Insel", Kunst, Kultur und Landschaft*, DuMont Verlag, Köln, 1974, ISBN 3-7701-0735-7

## Beleg


## Im Netz
* Ländainformationa vom Auswärtign Amt z Irland
* Kortn vo Irland
Zuagroaste

**Zuagroaste** san Leit, de wo ned aus Bayern oda Estreich stamma und in a boarische Region ziang. Leit aus Bayern oda Estreich, de wo in a andane boarische Region ziang san **Zuazogne**.

Zuagroaste miassn si längare Zeid in Bayern oda Estreich niedalossn. Pendla, Touristn und Bsuacha san koane Zuagroastn.

## Schau aa
* Schwobmkinda

## Im Netz

* 
* Einwanderungsstatistiken der Europäischen Union
Landkroas Arrdeng

Da **Landkroas Arrdeng** (amtli: **Landkreis Erding**) is im Noadostn vo Obabayern. Im Noadostn grenzt a an Landkroas Landshuad oo, im Ostn on an Landkroas Muihdorf am Inn, im Sidn on an Landkroas Ebersberg und im Westn on an Landkroas Minga und on an Landkroas Freising.

Da Landkroas zejt zua Region Oidbayern. In dera Gengad wead boarisch gredt.

## Städt und Gmoana

* Berglern
* Bockhorn
* Buach am Buachrain
* Dafkirch (Vils)
* Dorfen
* Eitting
* Arrdeng
* Finsing
* Forstern
* Fraunberg
* Hohenpolding
* Inning am Hoiz
* Isen
* Kirchberg
* Langenpreising
* Lengdorf
* Moosinning
* Neiching
* Obading
* Ottenhofa
* Pastettn
* Sankt Wolfgang
* Stoakira
* Walpertskira
* Wartenberg
* Wörth
Wiesbodn

**Wiesbodn** (amtli: **Wiesbaden**) is de Landeshaptstod vom deitschn Land Hessn und mit seine 15 Thermai- und Mineraiquejn oana vo de ejtastn Kuroat vo Eiropa.

Wiesbodn gheat aa zu dena zehn Obazentren vo Hessn und zejd wia Frankfurt am Main, Mainz und Darmstadt zua de Keanstädd vom Rhein-Main-Gebiet.

## Gschicht

In remischa Zeit hods afm Bodn vo da heitign Innenstod a Siedlung gebm, wo 121 untam Nama *Aquae Mattiacorum* easchtmois gnennt wead (lateinisch: „*De Wossa vo de Mattiaker*“). Da Nama beziagt si af de domois osessign chattischn Stamm vo de Mattiaka. Aquae Mattiacorum wor Haptoat vo da *Civitas Mattiacorum*. 828/830 wead da Nama *Wisibada* zum easchtn Moi gnennt.

## Literatua

* Dirk M. Becker: *Wiesbaden - Der literarische Stadtführer.* Universum Verlag, Wiesbaden 2009, 2., aktualisierte Auflage, ISBN 978-3-89869-250-2.
* Tanja Köhler/Norbert Wank: *Wiesbaden*. Dumont-Reiseverlag. Ostfildern 2008, ISBN 3-7701-6533-0 (aus der Reihe „DUMONT direkt“).
* *Wiesbaden und Rheingau zu Fuß. 22 Rundgänge durch Geschichte und Gegenwart*. Hrsg. v. d. Geschichtswerkstatt Wiesbaden e.&nbsp;V. EDITION 6065, Wiesbaden 2002, ISBN 3-9804715-8-6.
* Klaus Kopp: *Wasser von Taunus, Rhein und Ried: aus 2 Jahrtausenden Wiesbadener Wasserversorgung*. verl. v. Stadtwerke Wiesbaden AG. Wiesbaden 1986, ISBN 3-9801288-0-6.
* Manfred Gerber: *Das Kurhaus Wiesbaden. Kaleidoskop eines Jahrhunderts*. Monumente-Publikationen der Deutschen Stiftung Denkmalschutz. Bonn 2007, ISBN 978-3-936942-84-2.

## Fuim

* *Bilderbuch Deutschland*: *Wiesbaden: [[Nizza]] des Nordens.* Produktion: Hessischer Rundfunk, Erstsendung: 19.&nbsp;Novemba 2006 (Inhoitsogob)

## Beleg


## Im Netz

* Wiesbaden im Buid
Germ

**Germ**, aa **Hefn**, **Hepfa** (dt.: **Hefe**) hoaßt ma a Reih vo puizoatige Organismen:

* **Bachhefn** (aa bekonnt ois **Biahefn**, **Saccharomyces cerevisiae**): a Schlauchpuiz, wo ma fia Brod- und Biaprodukte heanemmt;
* andane **Zuckahefn** (Saccharomyces, dazua ghean aa untagärige Oartn)
* im weidastn Sinn olle oazejing Puiz, aa de Biahefn, wo se asexuej duach Knospung vameahn (Sprosspuiz, wozua aa Kronkheitsearega wia z.&nbsp;B. Candida albicans ghean).


Image:Hefezellen.jpg|Buidl vo Hepfazejjn
File:Compressed fresh yeast - 1.jpg|A frische Germ in hondlsiblicha Wüafefoam
Image:Candida_albicans.jpg|Candida Albicans, wo da Earega vo "Fuaßschwammal" und andane Hautpuizkronkheitn is.
Image:Yeast_lifecycle.svg|Lemszyklus vo de Hepfazejjn
Siegestor

Des **Siegestor** is a Triumphbogn in Minga.

Es liegt ebba oan Kilometa neadlich vo da Feldherrnhalle, wo d Ludwigsstross aufhert und d Leopoldstross afangt. Deswegn is s Siegestor a d Grenz zwischen de zwoa Mingara Stodviertl Maxvorstod und Schwabing.

Ludwig I. hod 1840 seim Architekten Friedrich von Gärtner gsogt, dass er an Triumphbogn, so oan wia an Konstantinsbogn z Rom plana soid. Der Bogn soi dann sei Prachtstross, d Ludwigstross, beendn, de wo mit da Feldherrnhalle ofangt. Gwidmet soid der Triumphbogn dem Boarischn Heer sei.

Des Siegestor is 1843 bis 1852 baut woadn. Weil da Friedrich von Gärtner 1850 gstorbn is, hod sei Schüler Eduard Metzger d Oabat weidagmocht.
1958 is s Tor wieda aufbaut woadn, weils im Zwoatn Weltkrieg ganz sche wos abgriagt hod – a da Südseitn is oba bewusst voeinfacht woadn.
Corbeta Uruguay

**Corbeta Uruguay** is a Außnpostn vum argentinischn Militäa auf de *Südlichn Sandwichinseln* gwen. De Basis is 1976 bei *Port Faraday* auf da *Morrell-Insl* errichtet woan, und zwoa auf Befehl vu da dozumolign Militärjunta vu Argentinien, de wos daduach ian Aunspruch auf de britischn Territorien im Südatlantik deitlich mochn hod woin. De Basis is daunn 1978 vu de Britn entdeckt woan, oba ma hod bis 1982 vasuacht, a diplomatische Lösung duachiz'drucka.

Corbeta Uruguay is bis zum 20. Juni 1982, im letztn Tog vum *Falklandkriag*, unta argentinischa Vawoitung blim. Nochdem d'britische Armee de Falkland-Inseln wieda unta ia Kontrolle brocht hod, homs a Kaumpftruppm noch *Süd-Thule* gschickt, damit de duatige Präsenz vu de Argentinia beendet wiad. Nochdem si d'argentinische Garnison ergem hod, is s'gaunze Personal aus Port Faraday oozong woan und de Stazion is bis zua Zastörung vu da *Royal Navy* im Dezemba 1982 unbemaunnt blim. Im Valauf vu dera Akzion hom de Leid mitkriagt, dass da *Union Jack* am Fahnenmast vu da Garnison durch d'Flaggn vu Argentinien ersetzt woan is.

Da Naum vu dera Stazion erinnat an d'Korvettn *Uruguay*, mit dea 1903 da *Otto Nordenskjöld* und seine Leid vu da antarktischn Hoibinsl in da Nähe vu da heidign *Esperanza-Basis* grettet woan is. Des Schiff findt ma heid in *Puerto Madero*, wos oisMuseumsschiff heagnumma wiad.

## Beleg
Soizkaumaguad

S' **Soizkaumaguad** (dt.: **Salzkammergut**) is a Laundschoft in Östareich am Nordraund vo de Alpn.

Deazeid is des Soizkaumaguad hauptsächlich a touristische Region mid 54 Gmoandn und ziagt se vo da Stod Soizburg bis zum Almtal und an Grimming.
Bekaunte Orte vom Soizkaumaguad san bsundas Gmundn, Bad Ischl, St. Wolfgang, Emsee, Bad Goisern und Hallstatt.

## Loge

D' Laundschoft vom Soizkaumaguad ghead zu drei östarreichische Bundesländer. Da greßte Teil (72 %) ghead zu Owaöstareich (Beziak Gmundn, Bezirk Vöcklabruck), 16 %, nämlich s' Ausseerland, ghead zua Steiamoak (Bezirk Liezen - ehemoligi Expositur Aussee). Da kleanste Teil (12%) ghead zum Bundeslaund Soizbuag (Bezirk Salzburg-Umgebung).

## Do kummd da Naum hea

Da Naum Salzkammmergut leidt si vo de ausgeprägtn Soizvorkommen vo da Region ab.
*[[Kammergut]]* bezeichnet a Region, de a direkta Besitz vom Landsherrn wor, in dem Foi de Habsburga.

## Unesco Kulturerbe

Im Umfeld da Unesco-Erklärung is da Gutteil vom Soizkaumaguad (de Gmoana Emsee, Bad Ischl, Bad Goisern, Hallstatt, Obertraun, Gosau, St. Wolfgang, Strobl und St. Gilgen) naumentlich unter *Kulturerbe Salzkammergut* als LEADER+-Region organisiad.

## Wiatschoft

Industriestandorte sand vorollem Emsee, Gmundn, Laakirchen und de Steiramüh.

## Listn vo de Orte im Soizkaumaguad

## Schau aa

* Hallstatt und de Gschicht mid sein Soiz

## Literatua

* Raimund Locicnik: *Das Salzkammergut* (Reihe Archivbilder), Sutton 2006. ISBN 978-3-86680-015-1
* Stephen Sokoloff: „Goldene Wege“, Band 1, Kultur- und Naturschätze vom Traunsee bis Bad Ischl, Neu-Media 2005. ISBN 3-200-00436-3
* Stephen Sokoloff: „Goldene Wege“, Band 2, Kultur- und Naturschätze im Inneren und Steirischen Salzkammergut, Neu-Media 2008. ISBN 978-3-200-01068-0

## Im Netz

* Salzkammergut Tourismus-Marketing GmbH, www.salzkammergut.at&nbsp;– offizielle Webpräsenz vo de Salzkammergutgemeinden noch Tourismusgesetz
* Kulturerbe Salzkammergut&nbsp;– offizielle Webpräsenz auf www.leader-austria.at ois LEADER+-Region
* 
* Fotowebsite mid Dias zua Laundschoft, Brauchtum und Freizeidmöglichkeitn in da Region

## Beleg
Tåskira

**Toskira an Innkroas** (Hochdeitsch: **Taiskirchen im Innkreis**) is a Moktgmoa an untan Innviadl a da Nohat vo Riad im Innkreis.

S'hot 2403 Eiwauhna (2016) und is hibsch laundwirtschoftle prägt.

Da Nám leitse wahscheinle vom oidn Wocht "Tâgedineskirchen" via Gricht o. S'gibt owa zwo Sogn, de b'hauptn, dass vo "Då is kira!" kimmt und dese min Nöwe bschefteng, wos stimmt, wei Toskira laundleiffa ah ois "Nöweloh" güt.
Landl

S´**Landl** woa a hisdoarische Region in Owaestareich, wo ma umara de Gegend gmoa hod de heit s'Hausrukfia'l is.

Uaschbringli ged s'Woat Landl auf's Schaunbeaga Landl zruk, ana Grofschoft im heiting Owaestareich. D'Schaunbeaga (maunchmoi a *Schaumbeaga* od *Schaumbeaga*) haum bis ins 16. Joahundat aini an grossn Bsiz ghobt in da Gegend zwischn da Deana und in Hausruk und eana Schdaumsiz woa d'Buag Schaunbeag, wo heit nu d'Ruine dafau im Beziak Efading zan seng is. Zan Schaunbeaga Landl haum Tei fu de heiting Beziak Efading, Griskiacha, Wös-Laund, Feklabruk und Gmundn dazua ghead.

## Gschicht

D'Schaunbeaga han duach a Uakundn fu 1316 zan easchdn Moi schriftli iwalifat. Eana Territoarium, des se a „terra nostra" gnend haum, woa a Grofschoft mid aigenen Laundrecht und Grichtsboakaid und hod damid an bsondan Schdaund im Heazogtum Estareich ghobt. D'Schaunbeaga woan in de wichdigstn Rechtssochan neta in Kaisa diarekt untaschdö (*Reichsunmittelbarkeit*) und woan ned fum esdreichischn Heazog obhengi. Ob 1404 woa owa da esdreichische Heazog und da Kaisa moasdns oa und de söwe Peason ausn Haus Habsbuag, wos de Unobhengigkaid wida hoibwegs relativiad hod.

Drozdem woa s'Schaunbeaga bis in 16. Joahundat relatif aingschdendi und woa a so wos wia a Bufaschdod zwischn in habsbuagischn Estareich und Bayern und a zan Eazbisdum Soizbuag. S'Îfia'l, wos glai danem is, woa mid Untabrechung nemli bis 1814/15 bai Bayern dabai.

Eascht untam Kaisa Fridrich in III. und seim Su in Maximilian I. haum's d'Habsbuaga endgüti gschoft, dass de Sondarecht fu de Schaunbeaga oschofn und as Landl unta eana Kontroin griang. 1548 haum daun de zan lutarischn Glaum iwadretanen Schaunbeaga daun iwahaupt eana Reichsschdaundschoft faloan und 1559 san's mim lezdn Grof, in Woifgaung fu Schaunbeag, ausgschdoam. Da Grundbsiz is iwa'n Woifgaung sei Schwesda, da Ana, an d'Schdarhembeaga faeabt woan.

## D'Landla

D'Bezaichnung "Landl" hod jedoch waida glebt und is bis ins 18te Joahundat aini fawent woan. In deara Zeid hod ma gauns oigemain de gaunze Region westli fu da Drau und auf da hearentan Sait fum Îfia'l aso gnend und de Leit fu deara Gegend woan d'Landla. Fu deara Bezaichnung lait si a da Naum fu de in da Gengrefoamation gewoitsaum fadriwanen Protestantn o, de untam Koal in VI. und unta seina Dochda da Maria Theresia noch transmigriad woan san und si bis heit noch eanara Hoamad Landla nenan.

## S' Landl heit

In Owaestareich söwa is de Bezaichnung "Landl" fia s'Hausrukfia'l und "Landla" fia d'Leit aus deara Gegend noch da Barokzeid fost komplet faschwundn und fagessn woan und wiad heit neama fawent. Drum is a bis heit ned gauns gwis, ob da Foiksmusi Landla und s'landlarisch Daunzn wos mid deara Region z'doa haum oda ned. Es kant owa sei, das d'Îfiatla, de wo jo glai danem han, deara Musi in Naum gem haum, wai doat is d'Landlamusi bis heit schdoak fadredn und wiad oiwai nu gsunga und daunzt.
Eiterfeld

**Eiterfeld** is a Gemeinde in Hessn. Es liagt zwischn Fulda und Bad Hersfeld. Eiterfeld hod 7538 Oawohna. Wichtiges Baudenkmoi is de Burg Fiasteneck aus dem 13. Jahrhundert, darin is heid a Akademie.

## Im Netz
* Gemeinde Eiterfeld
* Akademie BURG FÜRSTENECK
Beziak Gmundn

Da politische **Beziak Gmundn** (aumtlich: **Bezirk Gmunden**) im Traunviatl is da am sidlichstn glenge Beziak vo Owaöstareich. Im Noadn grenzt a an de Bezirke Vecklabruck und Wös-Land, im Ostn an Kiachdorf a.d. Krems, im Siidn an steirischn Beziak Liazn und im Westn an de drei Soizbuaga Beziake St. Johann/Pongau, Hallein und an Beziak Soizbuag Umgewung.

## Vawoitung
Da Beziak Gmundn gliedat se in insgesamt 20 Gmoana, davo 3 Städt.

*(olle Eihwohnazoihn mit Staund vom: 1. Jenna [[2016]])*

## Berihmtheidn
Thomas Bernhard, Leopold Engleitner
Andorra

**Andorra** (dt.: **Fürstentum Andorra**) is a unobhängiga Kloastoot in Europa und befindt se in de estlichn Pyrenäen
zwischn Spanien (Katalonien) und Fraunkreich (Pyrenees-Orientales).

Andorra is 1278 gründt woan und is heitztog flächnmäßig da greßte vo de sechs eiropäischn Zwergalstootn. Es is des oanzige Laund vo da Wöd, bei dem zwoa ausländische Aumtsträga de Funktion vum Stootsowahaupt ham (da Bischof vo Urgell und da President vo Frankreich, da François Hollande).

Andorra is a Wintaspoat und a Steuaoasn.

## Geografie

### Klima

Weng seina Loge gibts in Andorra a relativ frischs Gebirgsklima. Im Jenna liegn de Temperaturen im Mittel bei -7&nbsp;°C, im Sommer bei 26&nbsp;°C.

## Wirtschafd

Andorra hod so guad wia koane Naturressuacen, neta Wossa und Granitschiefa san nennensweat. Neta 2% vum ned bebautn Land vo Andorra kau ma fia laundwiatschoftliche Zweck heanema. S' Fiastntum wor laung s' Schaufensta vo Eiropa fia Spanien, mittlaweile hams owa de Wirtschoftspolitik vaändan miassn.

## Beleg


## Im Netz

* Fremdnvakeasaumt von Andorra
* Iwasicht
* Botschofd vo Andorra in Brüssel
* Ländainformationen vum Ausweatign Aumt iwa Andorra
* Infoamationspoatal
* Infoamationen iwa olle Lemsbereiche mid iwa 70 Fotos
* Infoamationen und Fotoberichte iwa Andorra
* Reisebericht iwa Andorra mid vü Fotos
* Offizielle Intanetseitn vo Andorra (Englisch, Franzesisch, Spanisch, Katalanisch)
Booker T

**Robert Booker Tio Huffman** (* 1. März 1965 in Houston, Texas), bessa bekaunt ois **Booker T** bzw. **King Booker** is a amerikanischer Wrestler. Er hod jahrelang mid seim Bruada Lane Huffman (Stevie Ray) s' erfoigreiche Tag Team „Harlem Heat“ büdt und wor und is in WCW und bei da WWE mehrfacher Champion in vaschiedene Klassn. Zuletzt woa a da World Heavyweight Champion bei da WWE. Aba jez isa bei TNA.
Redundanz (Information)

In da Infoamationstheorie moant **Redundanz**, inwiaweit a Queijn iwaflissige Infoamation enthoit. A Infoamationseinheit is **redundant**, wammas weglossn ko, ohne dass Infoamation valorn geht. Wamma sejche Redundanzn identifiziat und entfeant redt ma vo Dedupliziarung.

## As Iwatrong vo Nochrichtn

**Redundant** is des Stickl vora Nochricht, wo koan Infoamationsghoit hod, wei de gleiche Infoamation scho voahea implizit oda explizit in da Nochricht gemm worn is.

A Kommunikation losst si mit Huife vo redundante Infoamationa fehlatolarant iwa an Infoamationskanoi realisiern, wei dodabei valorn gangane oda vafejschte Teilinfoamationa vum Empfänga ausm Kontext rekonstruiert wern kenna.

## Datnbankn und Datnstruktuan

Bei da Datnbankentwicklung und bei de Datnstruktuan vo Programme hoassts Redundanzn meglichst komplett vameidn. Da Grund is, dass sunscht zvui Speichablooz braucht wead und Inkonsistenzn auftretn kenna. Desweng zejht ma Redundanzn zua de Anomalien. *Redundanzfreiheit* guitt ois Grundprinzip in Datnbankn.
Traunsee

Da **Traunsee** is mid 191m da tiafste See vo Östareich und flächnmäßig nochn Neusiedlersee und an Attersee da drittgreßte vo Östareich und is oana vo de schenstn Oipnseen. Ea is um de 12&nbsp;km laung und um de 3&nbsp;km broad im Siidn bei Emsee fliast de Traun in Traunsee eine und bei Gmundn, 12&nbsp;km weida wieda ausse. Insgesaumt gibts 4 Orte am See, des san Emsee, Traunkircha, Altmünsta und Gmundn.

## Da Traunsee ois Lebensraum fia Fiisch und Vegl

Foigende Fiisch gibts do:

Barsch, Elritze, Hecht, Eiropäischa Aal, Reinanke, Seesaibling und Weißfiisch.

Es gibt owa a vü Wossavegl am Traunsee: 
De bekauntestn san woi d' Schwäne - de wos a Marknzeichn vo Gmundn sand.

## Gschicht

De Rema ham an *Lacus Felix* (da glickliche See) gnennt.

Da Traunsee is in an oidn Dokument ois *Trunseo* dawähnt woan.

## Im Netz

* Tourismus Info Traunsee
* [Traunsee-[Marathon]]
* Traunseeschiffahrt
* Tauchen im Traunsee
* Dampfschiff Gisela
Semmeknedl

Fia **Semmeknedl** wean oidbachane Semmen in Scheim gschnittn, in Muich eigwoakt und zam mit am Oa, Zwiefe und Bädasui zu am Doag vararbat. Do draus wean na umara handgrouße Knedl draaht, de in hoassm owa ned kochadm Soizwossa gsiadd wean.

## Vawendung

Semmeknedl san a typische Beilog in da boarischn Kuchl, beispuisweis zuaram Schweinsbronn, zuaram Gulasch oda mid Schwammal in Rahmsoß. Fia *gressde Knedl* wean iwabliemne, koide Semmeknedl in Scheimm gschnittn und mid Oa in da Pfann oobrodn. *Essigknedl* macht ma aa aus koide, in Scheim gschnittne Semmeknedl, do weans mid Essig, Ej, Soiz, Pfeffa und Zwiefe wiara Salod oogmacht.

Wann in an Knedldoag an no duachwoxana Speeg dazuakimmt, nacha redd ma vo Speegknedl oda aa *Tirola Knedl*.  Speegknedl kemman in de Suppm oda wean ois Haptmoizeit mit Salod oda Sauakraut serviat. Wann stod Speeg Grammen (ausglossana Speck), dann sogtma Grammeknedl dazua.

Da behmische Bruada vo de Semmeknedl is da Serviettnknedl. Da Untaschiad is haptsechle, dass de Serviettnknedl inara Serviettn odaram Gschiatiache kocht wern, und dass a guada Tei Mehj im Knedldoag drinad sei ko. A bsundere Art san nocha die Brezgnknedl, de wean wiad Semmeknedl gmacht, oba hoit mit oidbachane Brezn.

## „Semmelnknödeln“

So hoasst a berihmte Kabarettnumma vom Karl Valentin, wora da Liesl Karlstadt eakleat, warums *Semmelnknödeln* und ned *Semmelknödel* hoasst.

## Im Netz
Mehjspeis

A **Mehjspeis** hoasst ma Speisn mid an Hauffa Koinhydratn, wo de Haptzuatat in da Regl Mehj und Zugga san. Ois weidane Zuatatn findn se oft Oa, Budan, Muich, Obst und Aromastoffe wia Vanui.

Es Wort Mehjspeis / Mööspais / Mölspais wird in Oidbayern und in Estaraeich a weng ondeascht braucht: In Esterraich gern ner fir Siaßspeisn und Kuachan, in Oidbayern owa aa fia ondere fleischlouse Speisn.

De boarisch-estreichische Kuchl is bekannt fia Mehjspeisn, in Estareich zum Beispui fia Germknedl, Balatschinkn, Bofesn, Kaisaschmoarn und Rohrnudln (Wuchtln).

## Beleg
Färöische Sproch

S'Färöische is a Sproch de wos zu de Nordgermanischn oda Skandinawischn Sprochn kert. An nähan is min Isländischn und Norwegischn vawaundt, staummt owa direkt neta vom Oidnordischn o.

Es wird af de Färöer an Nordatlantik gredd und is midanaud mid Dänisch Omtssproch af de Färöer.

Af de Sprechazoi bezong is Färöisch, de Sproch in der de meran Biachen im Joa erscheinan.